У райаддзеле Дэпартамента аховы зазначаюць, што для выканання абавязкаў міліцыянера на стацыянарным посце аховы патрэбен чалавек асаблівага складу характару, з вялікім вопытам работы і веданнем чалавечай псіхалогіі. Неабходна сустрэць людзей, карэктна даведацца пра мэту візіту, падказаць, куды звяртацца, зрабіць запісы, пры гэтым сачыць за маніторам відэаназірання, дзе ўвесь аб’ект як на далоні, да таго ж, ёсць свае спецыфічныя моманты, калі дакладнасць работы сістэмы аховы правяраюць дзяжурныя пульта кіравання і гэтак далей. А яшчэ міліцыянер не мае права ні на хвіліну пакінуць свой пост, прамарудзіць, парушыць прыняты парадак працы сістэмы аховы і, галоўнае, павінен паспець прадухіліць усе правакацыйныя фактары, калі такія будуць мець месца.